CELEX: 62013CA0376
Language: lv
Date: 2015-04-23 00:00:00
Title: Lieta C-376/13: Tiesas (devītā palāta) 2015. gada 23. aprīļa spriedums – Eiropas Komisija/Bulgārijas Republika Valsts pienākumu neizpilde — Elektronisko komunikāciju tīkli un pakalpojumi — Direktīvas 2002/20/EK, 2002/21/EK un 2002/77/EK — Tiesības izmantot zemes ciparu televīzijas apraides radiofrekvences — Sludinājumi par konkursu — Pretendentu atlases kritēriji — Samērīgums — Īpašās tiesības

22.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 205/3
            
         Tiesas (devītā palāta) 2015. gada 23. aprīļa spriedums – Eiropas Komisija/Bulgārijas Republika
   (Lieta C-376/13) (1)
   
   (Valsts pienākumu neizpilde - Elektronisko komunikāciju tīkli un pakalpojumi - Direktīvas 2002/20/EK, 2002/21/EK un 2002/77/EK - Tiesības izmantot zemes ciparu televīzijas apraides radiofrekvences - Sludinājumi par konkursu - Pretendentu atlases kritēriji - Samērīgums - Īpašās tiesības)
   (2015/C 205/04)
   Tiesvedības valoda – bulgāru
   
      Lietas dalībnieki
   
   
      Prasītāja: Eiropas Komisija (pārstāvji – G. Braun, L Malferrari un G. Koleva)
   
      Atbildētāja: Bulgārijas Republika (pārstāvji – D. Drambozova, E. Petranova un J. Atanasov)
   
      Rezolutīvā daļa:
   
   
               1)
            
            
               Saskaņā ar Elektronisko komunikāciju likuma (Zakon za elektronnite saobshteniya) pārejas un nobeiguma noteikumu 5.a punkta 1. un 2. apakšpunktu uzņēmumu, kuriem var piešķirt zemes ciparu apraidei paredzēto radiofrekvenču spektra izmantošanas tiesības un kuriem ir izsniegta atļauja sniegt atbilstošus elektronisko komunikāciju pakalpojumus, skaitu ierobežojot līdz diviem uzņēmumiem, Bulgārijas Republika nav izpildījusi pienākumus, kas tai noteikti atbilstoši Komisijas 2002. gada 16. septembra Direktīvas 2002/77/EK par konkurenci elektronisko komunikāciju tīklu un pakalpojumu tirgū 2. panta 1. punktam;
            
         
               2)
            
            
               Saskaņā ar Elektronisko komunikāciju likuma 47.a panta 1. un 2. punktu un 48. panta 3. punktu uzņēmumiem, kuri nodrošina televīzijas pārraižu saturu un kuru programmas netiek pārraidītas Bulgārijā, kā arī ar tiem saistītajām personām aizliedzot piedalīties konkursa procedūrās par zemes ciparu apraidei paredzēto radiofrekvenču spektra izmantošanas tiesību piešķiršanu un sniegt atbilstošus pakalpojumus, Bulgārijas Republika nav izpildījusi pienākumus, kas tai noteikti atbilstoši Eiropas Parlamenta un Padomes 2002. gada 7. marta Direktīvas 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva), kas grozīta ar Eiropas Parlamenta un Padomes 2009. gada 25. novembra Direktīvu 2009/140/EK, 7. panta 3. punktam, Eiropas Parlamenta un Padomes 2002. gada 7. marta Direktīvas 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva), kas grozīta ar Direktīvu 2009/140, 9. panta 1. punktam, kā arī Direktīvas 2002/77 2. panta 2. punktam un 4. panta 2. punktam;
            
         
               3)
            
            
               Saskaņā ar Elektronisko komunikāciju likuma 48. panta 5. punktu, aizliedzot zemes ciparu apraidei paredzēto radiofrekvenču spektra izmantošanai izraudzītajiem pretendentiem ierīkot elektronisko komunikāciju tīklus radio un televīzijas programmu pārraidīšanai, Bulgārijas Republika nav izpildījusi pienākumus, kas tai noteikti atbilstoši Direktīvas 2002/20/EK, kas grozīta ar Direktīvu 2009/140, 7. panta 3. punktam, Direktīvas 2002/21/EK, kas grozīta ar Direktīvu 2009/140, 9. panta 1. punktam, kā arī Direktīvas 2002/77 2. panta 2. punktam un 4. panta 2. punktam;
            
         
               4)
            
            
               Bulgārijas Republika atlīdzina tiesāšanās izdevumus.
            
         
      (1)  OV C 252, 31.8.2013.